బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ప్రీక్వార్టర్స్‌కి చేరిన పీవీ సింధు, శ్రీకాంత్
కౌలలంపూర్ వేదికగా జరుగుతున్న మలేషియా ఓపెన్‌లో భారత షట్లర్లు దూకుడు కొనసాగిస్తున్నారు. ఇప్పటికే సైనా నెహ్వాల్ తొలి మ్యాచ్‌లో హాంకాంగ్ షట్లర్
Samayam Telugu | Updated:
Jun 27, 2018, 09:34PM IST
ప్రీక్వార్టర్స్‌కి చేరిన పీవీ సింధు, శ్రీకాంత్
కౌలలంపూర్ వేదికగా జరుగుతున్న మలేషియా ఓపెన్‌లో భారత షట్లర్లు దూకుడు కొనసాగిస్తున్నారు. ఇప్పటికే సైనా నెహ్వాల్ తొలి మ్యాచ్‌లో హాంకాంగ్ షట్లర్ యిప్‌ పీ యిన్‌ని వరుస సెట్లలో ఓడించి ముందజ వేయగా.. బుధవారం పీవీ సింధు , కిదాంబి శ్రీకాంత్ అద్భుత ప్రదర్శనతో ప్రీ క్వార్టర్స్‌‌లోకి ప్రవేశించారు.
జపాన్ షట్లర్ ఆయా ఉహ్రితో జరిగిన ఉత్కంఠ మ్యాచ్‌లో తొలుత తడబడినట్లు కనిపించిన పీవీ సింధు.. క్రమంగా పుంజుకుని 26-24, 21-15 తేడాతో విజయాన్ని అందుకుంది. అత్యంత ఆసక్తికరంగా సాగిన తొలి సెట్‌లో ఒకానొక దశలో పీవీ సింధు 23-24తో సెట్‌ని చేజార్చుకునేలా కనిపించింది. కానీ.. ఒత్తిడిలో‌ ఆడటాన్ని గత ఏడాదికాలంగా అలవాటు చేసుకున్న సింధు.. వరుసగా మూడు పాయింట్లను సాధించి తొలి సెట్‌ని దక్కించుకుంది. ఆ తర్వాత రెండో సెట్‌లోనూ ఆయా ఉహ్రి పోటీనిచ్చినా.. 13-14తో నిలిచిన దశలో వరుసగా ఐదు పాయింట్లు సాధించిన సింధు చూస్తుండగా 18-14‌కి చేరిపోయింది. ఆ తర్వాత మిగిలినదంతా లాంఛనమే.
మరోవైపు ఫురుషుల సింగిల్స్‌లో కిదాంబి శ్రీకాంత్‌కి డెన్మార్క్ షట్లర్ జోర్గెన్సన్‌ మ్యాచ్‌లో ఏమాత్రం పోటీనివ్వలేకపోయాడు. దీంతో.. తొలి సెట్‌ని 21-18తో దక్కించుకున్న శ్రీకాంత్.. రెండో సెట్‌ని 21-19తో చేజిక్కించుకున్నాడు. అయితే.. సింగ్‌పూర్ ఓపెన్ గెలిచిన సాయి ప్రణీత్ మాత్రం.. మలేషియా ఓపెన్ టోర్నీ నుంచి నిష్క్రమించాడు. అతను చైనా షట్లర్ చేతిలో 12-21, 7-21 తేడాతో ఓడిపోయాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.